RÚV hyggst leigja út efstu hæðirnar í Efstaleiti Stefán Árni Pálsson skrifar 4. júlí 2014 19:13 RÚV mun leigja út tvær efstu hæðir Útvarpshússins en þær eru alls tæplega 1000 fermetrar að stærð . Stofnunin mun auglýsa hæðirnar til leigu um helgina , bæði í Fréttablaðinu og í Morgunblaðinu . Fram kemur í tilkynningu frá RÚV að gert sé ráð fyrir að leigutímabilið hefjist í fyrsta lagi 1. sept 2014 . „ Útleigan er í samræmi við nýjar áherslur útvarpsstjóra – að skapa opnari og dýnamískari vinnustað og veita minna fjarmagni í yfirbyggingu og skila meiru beint í dagskrárgerð , “ segir í tilkynningunni . Öll starfsemi RÚV verður á neðstu tveimur hæðum hússins , framkvæmdir við flutninga stendur sem hæst og lýkur um miðjan ágúst Magnús Geir Þórðarson tilkynnti um breytingar í húsnæðismálum RÚV fyrr á þessu ári þegar hann tók við embætti útvarpsstjóra . Fram kemur einnig í tilkynningunni frá RÚV að langtímalausnir á húsnæðismálum séu enn til skoðunar , sem meðal annars fela í sér möguleika á að selja lóðina við Efstaleiti eða hluta húsnæðis .